साल 2012 में क्रूज हॉलीवुड के सभसे ढेर कमाई करे वाला एक्टर रहलें। इनके सोरह गो फिलिम अमेरिका में $10 करोड़ से ढेर के कमाई आ तेईस गो फिलिम सभ पूरा दुनिया में $20 करोड़ से ढेर के कमाई क चुकल बाड़ी स। सितंबर 2017 ले क्रूज के फिलिम अमेरिका आ कनाडा के बाक्स ऑफिस पर $3.7 बिलियन आ दुनिया भर में $9.0 बिलियन से ढेर के कमाई क चुकल बाड़ी स, एह तरीका से क्रूज अमेरिका के आठवाँ सभसे कमाऊ आ दुनिया के कुछ सभसे ढेर कमाऊ एक्टर लोग में शामिल बाने।